Arendal Fotball

Arendal Fotball (stiftet 27. september 2010) er en fotballklubb fra Arendal.

Klubben er et samarbeidsprosjekt mellom Idrettsforeningen Trauma og Idrettsklubben Grane. De to samarbeidsklubbene har overført spillere og divisjonsplasseringene til den nye klubben, men fortsetter som selvstendige klubber med egne fotballag i ulike årsklasser.

Arendal Fotball startet i 2011 i 3. divisjon, mens rekruttlaget spiller i 4. divisjon. Morten Knutsen ble ansatt som klubbens første hovedtrener (spillende).

Etter debutsesongen valgte Morten Knutsen å trekke seg som spillende trener. Treneransvaret ble overtatt av Torstein Oland med Frank Bredal som assistent. 

I 2012-sesongen vant laget 3. divisjon avdeling 5 med hele 73 poeng. Klubben rykket dermed opp i 2. divisjon og spiller i avdeling 3 i 2013-sesongen. 

2013-sesongen startet med 6 strake tap i 2. divisjon. Første seier kom i 7. runde mot Ålgård. Kai Risholt ble hentet inn som forsterkning fra juni og fikk med seg 4 kamper for klubben, før han dro videre for spill på Malta. I sommerpausen forsterket klubben også med danskene Frederik Krabbe og Jamil Fearrington. Utover høsten gjorde Arendal mange solide kamper og endte til slutt på en 5.-plass. 

Forut for 2014 ble det hentet ytterligere 2 dansker, med solid erfaring. Kennie Chopart og Jakob Rasmussen. Men sesongen startet nesten like trøblete som 2013. Kun 3 poeng på 6 kamper, gjorde at trener Torstein Oland forlot klubben. Assistent trener Frank Bredal og spilleren Petar Rnkovic tok over det midlertidige ansvaret inntil ny trener var på plass. 4. juni 2014 kunngjorde Arendal at tidligere eliteserie-trener Knut Tørum skulle lede laget. I første omgang ut sesongen. Dette gav umiddelbart effekt og på de neste 7 kampene tok Arendal 17 poeng.  

10. september 2014 kunngjorde Arendal at de hadde blitt enige med Knut Tørum om 3 sesonger som trener. Han ledet laget frem til 12. juni 2017, etter blant annet å ha ledet klubben til opprykk til OBOS-ligaen  etter 2016-sesongen. Men etter skuffende resultater i innledningen av klubbens debutsesong i OBOS-ligaen offentliggjorde klubben at man ønsket fornyelse på trenersiden. Mattias Andersson ble samtidig engasjert som ny trener, men lyktes ikke med å sikre plassen i ligaen.

Etter problemer med å finne en ny hovedtrener for Arendal Fotball etter sparkingen av tidligere trener Mattias Andersson, hadde Arendal noen dyktige trenere i sikte. Det ble bestemt 2. august 2018 at Steinar Pedersen skulle lede klubben fremover. Pedersen skrev under på en kontrakt på 2 år 5 måneder.

Den 16.09.2020 annonserte Arendal fotball at de hadde blitt enige med Steinar Pedersen  om å avslutte kontrakten. Arendal valgte så at Roger Risholt skulle ta over som hovedtrener.

Tabellen

Draktene
Hjemmedraktene til Arendal er hvit trøye, hvit shorts og hvite strømper. Draktfargene er hentet fra Granes hvite trøyer og Traumas hvit shorts. Det hvite symboliserer at klubben starter med blanke ark. Bortedraktene er kongeblå.

Spillerstall 
Oppdatert 9. august 2023.

Støtteapparat
 
  Roger Risholt (Hovedtrener)
  Verbjørn Urdal (Assistenttrener/spillerutvikler)
  Einar Rossbach (Keepertrener)
  Bjørge Fedje (Teamleder spillerlogistikk)
  Hans Olav Uldal (Fysisk trener)
  Bård Einar Johansson (Oppmann/materialforvalter)

Referanser

Eksterne lenker
 
 Norac Stadion - Nordic Stadiums

Fotballag i Arendal
Fotballag etablert i 2010
2010 i Norge